da en da da da da fr da da da da da da da da da da da da da da da da da da da da da da da da pl sv en oc en en es da da da da da
Du er her: Hjem Transportbånd til alle behov
Forlæns, baglæns, variabel hastighed og serieforbindelse
Når du står og skal købe et transportbånd, skal du først og fremmest tænke over, hvad du skal bruge det til lige nu. Men det er også en god idé at overveje, hvad du kan få brug for i fremtiden.
Hos Baron har vi gjort det nemt for dig at vælge. Vi har tre typer af transportbånd. Fælles for dem alle er, at du nemt kan justere både hastighed og retning på båndet. Det gøres blot ved at dreje på knappen og kan gøres, mens båndet kører. Du er altså ikke nødt til at slukke for transportbåndet først, men kan gøre det, efterhånden som arbejdet kræver det.
Det er også muligt at koble vores transportbånd sammen i en serieforbindelse, hvis du skal flytte materiale over en længere distance. Med Barons transportbånd kan du koble op til otte transportbånd sammen – og de kan alle sammen styres fra ét transportbånd, så arbejdet bliver nemmere for dig.
Vælg det transportbånd, der passer til dig
Vi har tre transportbånd, du kan vælge imellem:
CCU er transportbåndet, der kan bruges til det hele. Det kan enten køre solo eller kobles sammen med op til syv CU transportbånd. Her fungere CCU som master, der styrer de andre transportbånd. Du er altså fri for at justere hastighed og retning på alle transportbånd enkeltvis, men kan nøjes med at gøre det fra CCU transportbåndet.
Fås i længderne 4,5 meter eller 6 meter.
CU transportbåndet kan både køre solo og kobles sammen med CCU transportbåndet. Her vil det fungere som en slave, der styres fra CCU transportbåndet. Du kan koble op til syv CU transportbånd sammen i én serieforbindelse.
Fås i længderne 2,5 meter, 3,3 meter, 4,5 meter eller 6 meter.
Basic transportbåndet er skabt udelukkende til at køre solo. Det kan altså ikke kobles sammen med andre transportbånd, hverken som master eller slave. Men det indeholder stadig alle de gode kvaliteter ved et Baron transportbånd, og ligesom ved vores andre modeller kan du nemt justere både hastighed og retning.
Fås i længderne 2,5 meter, 3,3 meter, 4,5 meter eller 6 meter.
Der er mange fordele ved Barons transportbånd
Transportbånd fra Baron kan selvfølgelig kombineres på tværs af de forskellige længder i en serieforbindelse. På den måde kan du tilpasse transportbåndene til afstanden og ikke omvendt.
Alle vores transportbånd bruger 3-fasede motorer. Det betyder, at der ikke bruges kondensatorer, hvilket reducerer mulighed for fejl på disse.
Rengøringen er nem; vores transportbånd er lukkede enheder, hvor der ikke så nemt kommer sten, støv og andet materiale ind i selve konstruktionen. Det gør også, at transportbåndet holder bedre til det arbejde, du udsætter det for.
Vi har tænkt nøje over konstruktionen på transportbåndene. Båndene er udført primært i aluminium, så de er lette at håndtere. Derudover har vi sørget for, at selve skelettet er stabilt, så båndet ikke vrider sig under arbejdet og skaber slid på motoren.
Det er nemt at få reservedele til dit transportbånd. Skulle det ske, at et transportbånd går i stykker, så er det nemt for dig at skaffe reservedele – eller altid at have nogle på lager. Alle komponenterne i Barons transportbånd er ens, og du skal derfor ikke have reservedele liggende, der kun passer til én type transportbånd. Vi anbefaler altid, at du får en autoriseret el-installatør til at udføre eventuelle installationer.
Du kan også købe tilbehør til dit transportbånd, så arbejdet bliver endnu nemmere. Med understellet og de solide gummihjul kan én mand let manøvre transportbåndet rundt. Støttebenene vinkler transportbåndet, og hvis du har brug for at hægte transportbåndet til en container eller lignende, kan du afmontere den øverste del af støttebenet og bruge den til at hægte transportbåndet fast. Sidst men ikke mindst er fødekassen den optimale løsning, hvis materialet kommer fra et andet transportbånd eller skal skovles op.
Alle løsningerne er nemme at montere og kræver enten bare få klik eller enkelte skruer.
Tel. (+45) 7015 7022
Baron A/S er en 100% dansk ejet, dynamisk og innovativ virksomhed. Mærket Baron er det absolut førende inden for tvangsblandere og transportbånd.
Alle vores produkter indfrier alle krav til CE-mærkning i henhold til de seneste EU direktiver.
© Alle rettigheder forbeholdes Baron A/S